થોડાક દિવસ પહેલા લેપટોપ અને પીસી મેકર કંપની ડેલે ભારતીય બજારમાં બે નવા ટેબલેટ વેન્યુ 7 અને વેન્યુ 8 લોન્ચ કર્યા છે . 10 , 999 રૂપિયા અને 17,499 રૂપિયામાં લોન્ચ કરવામાં આવેલા ટેબ એન્ડ્રોઇડ પ્લેટફોર્મ પર રન કરે છે . હવે સૌથી મોટો પ્રશ્ન એ ઉઠે છેકે આખરે ડેલે ટેબલેટ સેગમેન્ટમાં ઝંપલાવવામાં આટલું મોડું કેમ કર્યુ , જ્યારે અન્ય પીસી કંપનીઓના ટેબ ઘણા સમય પહેલા આવી ગયા હતા . બીજો પ્રશ્ન એ કે ડેલને ટેબલેટ લોન્ચ કરવું હતુ તો માત્ર વાઇફાઇ વર્ઝન લોન્ચ કરીને તે બજારમાં હાજર બીજા ટેબલેટ્સને ટક્કર નહીં આપી શકે , કારણ કે વાઇફાઇનો પ્રયોગ હજુ ખુલ્લી રીતે નથી કરવામાં આવી રહ્યો . તેવામાં ડેલના નવા વેન્યુ ટેબ બજારમાં કેટલું પસંદ કરવામાં આવશે , તે કહેવુ મુશ્કેલ રહેશે . શા માટે ખરીદવુ ડેલનું વેન્યુ ટેબલેટ ભારતમાં બે વસ્તુઓની ઘણી વેલ્યુ છે , પહેલી કિંમત અને બીજી બ્રાન્ડ , ડેલ બ્રાન્ડ ભારતમાં લેપટોપ અને પીસી માટે પહેલાથી પીસી માટે જાણીતી છે અને રહી વાત કિંમતની 10,999 રૂપિયા કોઇપણ ટેબલેટ માટે વધારે કિંમત ના કહેવાય . ઉપરથી ડેલ વેન્યુના ફીચર પણ તેની કિંમતના હિસાબે સારા છે , તો ચાલો તસવીરો થકી જાણીએ ડેલના ટેબલેટના ફીચર અંગે .